Poštovani oče, nadbiskupe Hraniću!

Dopustite da se zahvalimo na Vašem posjetu našoj školi i našem gradu. Svi su učenici, nastavnici i ostali zaposlenici škole vrlo sretni i uzbuđeni zbog Vašeg dolaska, stoga se nadam da ćemo Vam biti ugodno društvo.

Naša je škola puna vrijedne djece i vrijednih nastavnika o čemu svjedoči stablo uspjeha na ulazu u našu školu čije su grane prepune slika naših najuspješnijih prijatelja u ovoj školskoj godini. Neki su od njih dospjeli čak i do državnih natjecanja. Ovo je mala škola s puno vrijednih, ponekada nestašnih, ali u budućnosti nadamo se poštenih ljudi. Vjerujemo da ćete uživati u obilasku naše škole i u razgovoru s nama i našim nastavnicima i učiteljima.

Želimo Vam sve najbolje i da svoju misiju nadbiskupa obavljate marljivo i revno kao do sada. Neka Vam dragi Bog bude u pomoći i snazi.

Nadamo se da ćete nas ponovno posjetiti, ali da će to tada biti u novoj i obnovljenoj školi.

Pogledajmo sada zajedno kratki program koji su za Vas pripremili naši prijatelji.

Inga Pemper, 7.a